**Li Wenliang** (tradisjonell kinesisk: 李文亮, pinyin:  *Lǐ Wénliàng*; født 12. oktober 1986 i Beizhen i Jinzhou i Liaoning i Kina, død 7. februar 2020 i Wuhan) var en kinesisk øyenlege. Han var en av de første leger i Kina som advarte mot en ny ukjent SARS-lignende sykdom, covid-19, som spredte seg (koronaviruspandemien). Han døde under utbruddet etter å ha blitt smittet av en pasient.

Liv og virke
------------

### Bakgrunn

Brev fra politiet i Wuhan der Li Wenliang beordres til å slutte med å «spre rykter», underskrevet av Li Wenliang. Han lastet senere selv opp fotografiet av brevet på sin brukerside på Sina Weibo.
Li gikk på Beizhen videregående skole (forenklet kinesisk: 北镇市高级中学) og tok en utmerket slutteksamen. I 2004 skåret han 609 på den nasjonale studieforberedende opptakseksamen *«*gaokao*»*. Med dette kunne han ta utdannelse i klinisk medisin ved Wuhan universitetsskole for medisin i den kinesiske byen Wuhan. Etter utdannelsen arbeidet han ved øyeklinikken ved Xiamenuniversitetet i byen Xiamen før han i 2014 ble ansatt som oftalmolog ved Wuhan sentralsykehus.

### COVID-19

I en privat WeChat-gruppe delte Li den 30. desember 2019 en melding fra legen Ai Fen som skrev om at syv tilfeller av SARS var blitt funnet knyttet til et matmarked i Wuhan. Gruppen omfattet andre leger og tidligere klassekamerater av Li, mange som lik ham bodde og arbeidet i Wuhan. Fra noen av mottakerne nådde meldingen myndighetene. Han ble deretter hentet inn fra sin arbeidsplass og anklaget av de lokale politimyndigheter i Wuhan for å «spre rykter» og «falsk informasjon» på internett som «skader samfunnets stabilitet». Etter påtrykk fra politimyndigheten undertegnet Li et brev som erkjente dette. Også andre personer ble sanksjonert på samme vis av politiet. Etter dette kunne han vende tilbake til arbeidet.

Disse tilfellene av «SARS» viste seg å være noen av de første tilfeller av sykdommen covid-19 under korovirusutbruddet i Wuhan. Sykdommen forårsakes av severe acute respiratory syndrome coronavirus 2 (SARS-CoV-2) som er en virusstamme som tidligere var ukjent, innen virusarten SARS-CoV som forårsaker SARS. En av grunnene til uroen over nye tilfeller av SARS var utbruddet som pågikk i årene 2003−2004. Det startet i den kinesiske provinsen Guangdong og førte til omkring 8 000 sykdomstilfeller og 750 dødsfall.

Li ble selv smittet av en av sine pasienter og begynte å utvise symptomer i form av hoste den 10. januar. Etter dette flyttet han inn på et hotellrom for å unngå å smitte sitt barn og sin gravide hustru. Den 12. januar ble han innlagt på sykehus. Hans tilstand ble kraftig forverret på få dager og han ble flyttet til intensivavdelingen der han fikk pustehjelp. Den 1. februar bekreftet et prøvesvar at han var smittet av SARS-CoV-2.

I mens hadde kinesisk høyesterett i en kjennelse den 27. januar sagt at Li Wenliang ikke hadde spredt noe straffbart «rykte» ha han den 30. desember hadde postet på WeChat-forumet til kolleger om syv pasienter som syntes å ha pådratt seg SARS. I kjennelsen heter det: *«Hvis man da hadde trodd på disse 'ryktene' og begynt å bære masker, brukt desinfeksjonsmidler og holdt seg unna viltmarkedet som hadde det det dreiet seg om et SARS-utbrudd, ville vi kanskje i dag hatt bedre kontroll med koronaviruset»*, og tilføyde: *«rykter tar slutt der det er åpenhet»*.

Han døde av sykdommen covid-19 den 7. februar 2020, 33 år gammel, i Wuhan. I et intervju med *The New York Times* sa han at det burde være mer åpenhet og transparens, og at han trodde at situasjonen ville ha vært bedre om tjenestemenn hadde sluppet ut mer informasjon om epidemien tidligere. Lis foreldre ble smittet av viruset, men ble friske og overlevde.

### Reaksjoner

Lis sykdom og død utløste reaksjoner både i Kina og i verden forøvrig. Mange kinesiske borgere skrev om hendelsen i sosiale medier og uttrykte sorg og raseri og kritikk mot myndighetene. Dagen da han døde var emnet det mest leste på den kinesiske mikrobloggsiden Sina Weibo. Noe informasjon og diskusjon omkring tilfellet ble sensurert av kinesiske myndigheter, en sensur som ble gradvis opptrappet de påfølgende dagene.

Mange borgere av Wuhan la ned blomsterbuketter for å hedre Li utenfor sykehuset der han hadde arbeidet.

Se også
-------

* Carlo Urbani, legen som var den første til å sende ut advarsel om *severe acute respiratory syndrome* (SARS) og som selv døde av sykdommen i 2003
* Jiang Yanyong, legen som var den første til å varsle utad om den reeelle situasjonen i Folkerepublikken Kina ved SARS-utbruddet[]
* Valerij Legasov, en kjemiker som meldte fra om Tsjernobylkatastrofen i 1986 og om kretsen av de ansvarlige, med noen likhetstrekk til Li i Kina

Referanser
----------

1. ↑   «武汉市公安局武昌分局中南路街派出所训诫书», referansebilde 
李文亮的训诫书.png

 , verkets språk forenklet kinesisk, utgitt 3. januar 2020, besøkt 7. februar 2020, «出身年月 19861012»[Hentet fra Wikidata]
2. ↑   Sina.com, «武汉中心医院：李文亮经抢救无效去世», verkets språk forenklet kinesisk, utgitt 7. februar 2020, besøkt 7. februar 2020[Hentet fra Wikidata]
3. ↑   Sina.com, «武汉中心医院：李文亮经抢救无效去世», verkets språk forenklet kinesisk, utgitt 7. februar 2020, besøkt 7. februar 2002[Hentet fra Wikidata]
4. ↑   «纪念李文亮：我盼望好了就上一线，不想当逃兵», publisert i The Paper, verkets språk forenklet kinesisk, utgitt 7. februar 2020, besøkt 8. februar 2020[Hentet fra Wikidata]
5. ↑   «A Chinese doctor was one of the first to warn about coronavirus. He got detained — and infected.», publisert i The Washington Post, utgitt 4. februar 2020[Hentet fra Wikidata]
6. 1 2  «武汉市公安局武昌分局中南路街派出所训诫书 - 维基文库，自由的图书馆». *zh.wikisource.org*. Besøkt 5. mars 2020.
7. 1 2 3 4 5 . ISSN 0140-6736. doi:10.1016/S0140-6736(20)30382-2 .  Manglende eller tom `|tittel=` (hjelp)
8. 1 2  CNN, Yong Xiong and Nectar Gan. «This Chinese doctor tried to save lives, but was silenced. Now he has coronavirus». *CNN*. Besøkt 5. mars 2020.
9. ↑  «Sjukdomsinformation om coronavirus inklusive sars, mers och covid-19 — Folkhälsomyndigheten». *www.folkhalsomyndigheten.se* **(svensk)**. Besøkt 5. mars 2020.
10. ↑  «Whistleblower Li Wenliang: There Should Be More Than One Voice In A Healthy Society». *www.caixinglobal.com*. Arkivert fra originalen 5. februar 2020. Besøkt 8. februar 2020.
11. ↑ . Supreme People's Court. Besøkt 8. februar 2020.  Manglende eller tom `|tittel=` (hjelp)
12. ↑  Green, Andrew (29. februar 2020). «Li Wenliang». *The Lancet*. 10225 **(engelsk)**. 395: 682. ISSN 0140-6736. doi:10.1016/S0140-6736(20)30382-2. Besøkt 15. mars 2020.
13. ↑  «'Light a candle': Death of Chinese doctor sparks mourning, anger». *Reuters* **(engelsk)**. 7. februar 2020. Besøkt 5. mars 2020.
14. ↑  Buckley, Chris (7. februar 2020). «Chinese Doctor, Silenced After Warning of Outbreak, Dies From Coronavirus». *The New York Times* **(engelsk)**. ISSN 0362-4331. Besøkt 5. mars 2020.
15. ↑  严玉洁. «市民自发前往武汉中心医院 献花悼念李文亮医生 - 中国日报网». *cn.chinadaily.com.cn*. Besøkt 5. mars 2020.
16. ↑  Tharoor, Ishaan (12. februar 2020). «China's Chernobyl? The coronavirus outbreak leads to a loaded metaphor.». Besøkt 15. februar 2020.

|  |  |
| --- | --- |
| Oppslagsverk/autoritetsdata | GND **·** SUDOC
 |